Prezident Donald Tramp davrida Vashington bilan o‘zaro amaliy ishonch darajasi yaxshilanmadi, aksincha susaydi. Bu, ayniqsa, harbiy sohada ko‘zga tashlandi, deya bayonot berdi Rossiya yetakchisi Vladimir Putin. Davlat rahbari "Mir" telekanaliga bergan intervyusida shunday fikrni bildirdi. Putin Rossiya-AQSh munosabatlari Tramp davrida avvalgi ma’muriyatga nisbatan yomonlashdimi, degan savolga shunday javob bergan. Avvalroq, AQSh davlat kotibi Reks Tillerson G7 mamlakatlari tashqi ishlar vazirlari sammitida Suriya bo‘yicha Vashington bilan hamkorlik qilish Moskva manfaatlariga javob berishini aytgan edi.